

**РЕПУБЛИКА БЪЛГАРИЯ**

Министерство на здравеопазването

Изпълнителна агенция „Медицински надзор“

**ЗАПОВЕД**

На основание чл. 16а от Закона за трансплантация на органи, тъкани и клетки и чл. 5, т. 1 и т. 13 от Устройствения правилник на Изпълнителна агенция „Медицински надзор“

**НАРЕЖДАМ:**

1. Във всеки отделен случай на починал донор, да бъдат финансирани дейности по насърчаване на донорството и изразяване на почит и уважение към донора и неговите близки (в т.ч. постмортални грижи) в общ размер до 3000 (три хиляди) лева.
2. Финансирането на дейности да се извършва въз основа на Декларация, подадена от близки на починалия донор до изпълнителния директор на Изпълнителна агенция „Медицински надзор“, по образец утвърден със Заповед № РД-01-206/17.12.2019 г.
3. Да се финансират една или няколко дейности по насърчаване на донорството и изразяване на почит и уважение към починалия донор и неговите близки (според тяхната воля), включващи:

 3.1. транспортни разходи;

 3.2. разходи за траурна церемония;

 3.3. изработка на паметник с надпис, включващ следния текст: „Частица от теб може да бъде за някого целият свят“.

1. Изборът на траурна агенция от близки на починалия донор да се удостоверява с Декларацията по т. 2 от настоящата заповед.
2. Необходимите средства за дейностите по т. 3 от настоящата заповед да се нареждат по банкова сметка на избрана от близки на починалия донор траурна агенция в срок от 10 дни, след представяне на надлежно оформена фактура в Изпълнителна агенция „Медицински надзор“.

Отменям Заповед № РД-01-71/09.06.2023 г. на изпълнителния директор на агенцията.

Изпълнението на заповедта възлагам на директор дирекция Управление, координация и контрол на трансплантацията и асистирана репродукция.

Заповедта да се доведе до знанието на заинтересованите длъжностни лица за сведение и изпълнение.

Контрола по изпълнение на заповедта възлагам на главния секретар на Изпълнителна агенция „Медицински надзор“.

**ИВАНКА ДИНЕВА**

*Изпълнителен директор на*

*Изпълнителна агенция „Медицински надзор”*